**Cântec de dor**

*Alexandrina Spânu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

CÂNTEC DE DOR

Ce de -ntrebări mă vălmășesc,

ce nu-mi dau pace să gândesc,

că zi de zi cu ele viețuiesc:

Cum să accept eu depărtarea?

cu cine să privesc eu zarea?

care îți e acum cărarea?

Cine mai spune-o vorbă bună?

când mai visăm sub clar de lună?

cui mai șoptesc eu noapte bună?

Cât îmi doresc iar fericirea?

cu ce să-nlocuiesc iubirea?

cum pot eu anula dorirea?

Cununa vieții s-a gătat,

când nici că ne-am fi așteptat,

cu nostalgie și cu dor eu zic: Păcat!

Alexandrina Spânu - SPERANȚE